cyanic-selkie/wikianc huggingface dataset:
MBCT
הרציונל הטיפולי מבוסס על החשיבות שבחידוד תשומת הלב והכרת תהליכי התודעה התורמים להישנות של הדיכאון, ולהידרדרות של מצבי רוח שליליים לכדי אפיזודות דיכאוניות חריפות. המטרה היא לשפר את היכולת להתבונן במחשבות וברגשות מבלי להיסחף לתוכם באופן אוטומטי, ועל ידי כך להרחיב את יכולת ההתמודדות עם הדיכאון ולהעשיר את חוויות החיים. בשונה מטכניקות טיפוליות רבות, אין בשיטה זו ניסיון לשנות את הדיכאון עצמו, כי אם את יחסו של האדם אל הדיכאון.
תוכנית ה-MBCT מבוססת על שיטת הפחתת לחץ מבוססת קשיבות (Mindfulness-Based Stress Reduction, MBSR), שפותחה על ידי ג'ון קבט-זין ב-1979, אשר הותאמה לחולי דיכאון.
תוכניות MBCT כוללות שמונה מפגשים קבוצתיים שבועיים ומשימות לביצוע מחוץ לזמן המפגש.
ועידת האומות המאוחדות לשינוי אקלים (2009)
ועידת האו"ם לשינוי האקלים, המוכרת בשם ועידת קופנהגן, היא ועידה של האומות המאוחדות שהתקיימה במרכז בלה (Bella Center) בקופנהגן, דנמרק בין 7 בדצמבר ל-18 בדצמבר 2009. הוועידה הייתה הפגישה החמש-עשרה בין הצדדים החתומים על אמנת המסגרת של האו"ם בנוגע לשינויי האקלים והחמישית בין החתומים על פרוטוקול קיוטו. לאירוע קדם הכנס שינוי אקלימי: סיכונים גלובליים, אתגרים והחלטות במרץ 2009, שאורגן על ידי ארגון האוניברסיטאות הבינלאומי לשיתוף פעולה מחקרי ומטרתו המוצהרת הייתה סיכום הידע המדעי שנצבר בנושא שינויי האקלים.
רימון יד
הביזנטים גילו שניתן להשתמש ב"אש יוונית" - תערובת של נפט וכוהל, על ידי הטלת כדים המתפוצצים וניצתים עם נפילתם. צבאות המוסלמים למדו מהם ולחמו נגד הצלבנים עם רימונים מסוג זה. רימון כזה נתגלה ונמשה מן הים בחופי ישראל.
בשנת 1848 האנגלי רוברט ייל, שעסק בזיקוקין די נור תוצרת סין, המציא את רימון העשן הראשון, שייצר עשן רב ולאורך זמן, על מנת להסתיר את תנועת החיילים התוקפים או נסוגים.
מנגנון פעולה
בעת שחרור הניצרה מוחזק הנוקר אך ורק על ידי המנוף (ידית אחיזה קפיצית). עם זריקת הרימון משתחרר המנוף על ידי קפיץ והנוקר מסתובב ונוקר את הפיקה. הפיקה מדליקה ניצוץ קטן שמדליק פתיל ההשהיה שזמניו משתנים לפי סוג הרימון. (ברימון רסס צה"לי תקני מס' 26 משך ההשהיה הוא 4 שניות שמתוכן חצי שנייה הוא משך הזמן שלוקח לנוקר לפגוע בפיקה ועוד 3.5 שניות משך דליקת פתיל ההשהיה). מתחת לפתיל ההשהיה נמצא הנפץ. הנפץ הוא חומר נפץ רגיש ולכן כשפתיל ההשהיה הדולק פוגע בו הוא מתפוצץ ומפוצץ את המאיץ שיוצר פיצוץ גדול יותר שגורם לפיצוץ כל חומר הנפץ ברימון. ההדף שנגרם על ידי הפיצוץ מעיף את הרסיסים שנמצאים במעטפת וגורם נזק לכל סביבת הרימון.
העיר הקיסרית החופשית אאכן
היסטוריה
בשנת 1166 קיבלה אאכן חופשיות אימפריאלית והוכרזה כעיר קיסרית חופשית של האימפריה הרומית הקדושה על ידי הקיסר פרידריך הראשון, הידוע גם בשם "ברברוסה", באמצעות פריבילגיה של קרל הגדול (Karlsprivileg). אאכן מילאה תפקיד בליגה ששמרה על השלום בין השנים 1351 ל-1387 בין המז לנהר הריין. בשנת 1450 מרד הוביל לקבלת הגילדות חלק בשלטון המקומי. במאה ה-16 החלה אאכן לרדת בחשיבותה ובשגשוגה. היא הייתה קרובה מדי לגבול עם ממלכת צרפת מכדי להיות בטוחה, ורחוקה מדי מהאימפריה הרומית הקדושה מכדי שתהיה נוחה כעיר בירה. בשנת 1562 הבחירות הקיסריות והכתרתו של הקיסר הרומית הקדושה מקסימיליאן השני התקיימו בפרנקפורט, תקדים שנמשך עד לסוף האימפריה הרומית הקדושה. הרפורמציה הפרוטסטנטית הביאה צרות לאאכן. ב-1580 הפרוטסטנטים השתלטו על העיר; בעקבות כך חרם קיסרי הוטל ב-1598 על ידי ארנסט מבוואריה, ארכיבישוף-הבוחר של קלן. חזרה דתית של העיר הובילה לחרם קיסרי חדש על ידי הקיסר מתיאס ב-1613, ובשנת 1614 אילץ הצבא הספרדי של אמברוסיו ספינולה את העיר הסוררת לחזור לחיק הקתוליות. בשנת 1656 שריפה גדולה הרסה 4,000 בתים. אסון זה השלים את החורבן שהתחיל במלחמת שלושים השנים.
הר אלברטה
הטיפוס על ההר
הראשון שהגיע לתחתית ההר היה מגלה הארצות הגרמני יאן האבל (Jean Habel) בשנת 1901. צילומי הפסגה עוררו עניין רב בקרב מטפסי הרים.
אחים (סרט, 2009)
עלילה
סם קאהיל (טובי מגווייר) הוא קפטן בחיל הנחתים של ארצות הברית, המתכונן ליציאתו הרביעית למשלחת צבאית לאפגניסטן באוקטובר 2007. סם נשוי לחברתו מהתיכון גרייס (נטלי פורטמן), ולהם שתי בנות, איזבל (ביילי מאדיסון) ומגי (טיילור גיר). אחיו של סם, טומי (ג'ייק ג'ילנהול), עבריין מורשע בשוד מזוין, משתחרר מהכלא יום לפני שסם יוצא למשלחת עם חייליו.
בינתיים, סם וג'ו סובלים מעינויים בשבי. השובים מכריחים אותם להשתתף בסרטון בו הם יתריסו נגד כניסת צבא ארצות הברית לאפגניסטן, ויבקשו מהפלוגה לבטל את המשימה. למרות הלחץ הרב מהשובים, סם לא קורס תחת הלחץ, בעוד ג׳ו מתחיל להתפרק והחוטפים מרגישים כי אין להם בו תועלת. באיומי אקדח הם כופים על סם להרוג את ג'ו בעזרת צינור. בהמשך מגיע חילוץ וסם משוחרר מהשבי. סם חוזר לביתו אך חווה קשיי הסתגלות ומראה סימנים קשים של הפרעת דחק פוסט-טראומטית. מלבד העובדה שסם לא משתף את משפחתו בחוויות השבי באפגניסטן, הוא משקר לאלמנתו של ג'ו ואומר לה שהוא לא יודע כיצד ג'ו נהרג. בנוסף, סם מלווה במחשבות פרנואידיות על כך שאשתו בגדה בו עם אחיו טומי בהעדרו ושהם מאוהבים, מה שגורם לו להיות מרוחק וקר. כשגרייס מבקשת לדעת מה קרה לסם באפגניסטן, זה דורש ממנה לדעת מה קרה בינה לבין טומי בזמן שהיה בשבי. גרייס מספרת לו שהם התנשקו אך סם מסרב להאמין שדי בכך.
דליה מבורך
ביוגרפיה
מבורך נולדה בשכונת פלורנטין שבתל אביב ולמדה בתיכון אליאנס. בגיל 18 פגשה את המשורר דוד אבידן שהיה מבוגר ממנה ב-21 שנה, והשניים הפכו לזוג למשך 5 שנים. מבורך למדה בחוג לקולנוע וטלוויזיה באוניברסיטת תל אביב. סרטי האוניברסיטה שלה היו "חור בתחתונים" ו"העלבון". בשנת 1981 הייתה שותפה לתסריט הסרט "סיפור אינטימי" יחד עם במאי הסרט נדב לויתן. בשנת 1982 הצטרפה לצוות ההפקה של התוכניות "ערב חדש" ו"זהו זה!". עם הקמת ערוץ 2 הצטרפה לערוץ כיוצרת וכבמאית של התוכנית חלום עליכם. מסגרת התוכנית המצליחה הייתה הגשמת מאות חלומות לילדים במסעות ברחבי הארץ והעולם, שאת כולם תיעדה מבורך. התוכנית שודרה לראשונה בשנת 1993, עם תחילת שידורי ערוץ 2 המסחרי, בשידורי הזכיינית "רשת". צילומי התוכנית הסתיימו בשנת 1998. בשנת 1999 יצרה עם בן זוגה דני דותן ועם צופית גרנט את תוכנית הקאלט הפרובוקטיבית "מילקשייק", שהוקרנה שלוש עונות. זו הייתה תוכנית אירוח עם קטעי מערכונים, שאמת ובדייה שימשו בהם בערבוביה.
ז'ול בורדה
מערכת "החיסון ההומורלי" או "תאוריית שני החומרים"
בעוד מצ'ניקוב היה משוכנע בתפקיד העיקרי של הפגוציטוזה בחסינות נגד חיידקים, חוקרים אחרים הוכיחו שגם הדם השלם יכול להרוג חיידקים, למשל את הבצילים של הגחלת. כפי שהוכיח נוטאל בשנת 1888 אם הדם עבר חימום, הוא היה מאבד את היכולת הזאת. בשנת 1894 חוקר גרמני בשם ר.פ.י. פייפר הוכיח שחיידקי כולרה (Vibrio cholerae) שהוזרקו לתוך חלל הצפק של חזירי ים שהחלימו ממחלת הכולרה, נהרגו במגע עם נוזל הצפק. התופעה נודעה כ"תופעת פייפר" או "תופעת פייפר-איסאייב". הזרקת נסיוב מחזירי-ים שהחלימו מכולרה (נסיוב היפר-חסין) לצפק של חזירי ים הגנה על האחרונים באמצעות ליזה של החיידקים - בקטריוליזה. עת שחקר את תופעת פייפר "אין ויטרו" מצא בורדה שהנסיוב שהופק מחזיר ים מחוסנים אחרי המחלה אינו הורג את החיידקים אלא גורם ל"אגלוטינציה שלהם בקבוצות.
הוא הוכיח שהבקטריוליזה נוצרת הודות לפעולה משותפת של שני גורמים: אחד - חסר ספציפיות ורגיש לחום (תרמולבילי) - "האלקסין" (שם שהומצא על ידי בוכנר בשנת 1892) או "המשלים" (שם שהוצע על ידי פאול ארליך) והשני - חומר ספציפי יציב בחום (תרמוסטבילי), הנוגדן, הגורם ל"סנסיביליזציה" של החיידק לפעולה הבקטריוליטית של האלקסין. הוא הוכיח שהאגלוטינציה הקודמת לליזה נגרמת על ידי הנוגדנים, ללא התערבות ה"משלים".
גילוי גורם השעלת
ב-1916 נבחר כחבר בחברה הממלכתית מלונדון ובשנת 1919 זכה בפרס נובל לרפואה על תגליותיו בתחום החיסון.
פעילותו הציבורית
בורדה היה פעיל כבונה חופשי, חבר בלשכת מס. 2 "הידידים ה פילנתרופים" של "גראן אוריאן דה בלז'יק" (לשכת "המזרח הגדול של בגליה") בזמנו הפנוי היו לו מספר תחביבים - כמו ספרות, מדעי המדינה ואסטרונומיה.
היה נשוי משנת 1899 למארת לבית לבוז (נפטרה ב-1961), אם שלושת ילדיו: שתי בנות - סימון (שנישאה לפרופסור לדרמטולוגיה מוריס קראפס) ומרגריט (שנישאה לז'אן גובארטס, פרופסור לכירורגיה) ובן, פול בורדה, שבחר גם הוא להיות חוקר בתחום הרפואה.
קברי המהנדסים בשער יפו
זיהוי
המקור היחיד השופך אור כלשהו על הקברים אותר על ידי הארכאולוג של הווקף הירושלמי, ד"ר יוסף אל-נתשה. על פי עדותו, ישנו מסמך אחד המתייחס לקברים אלה אשר מזהה אותם עם בני משפחה מוסלמית שהגיעה מהעיר צפת במאה ה-16, ומכאן שם משפחתם: א-ספדי, שהשטח הזה הוא וקף שלהם.
אביהם של ישראל (ספר)
כרכי הסדרה
הכרך הראשון יצא לקראת יום השלושים לפטירת הרב אליהו והתבסס על סיפורים שנשמעו במהלך ימי האבל. הסדרה כוללת אחד עשר חלקים שיצאו בשנים תש"ע-תשפ"ב, בהוצאת "דרכי הוראה לרבנים". כל כרך בנוי בדרך כלל מ-14 פרקים, על פי סדר הנושאים של ספר המוסר "מסילת ישרים". לעיתים מובאים בסוף הכרך סיפורים נוספים.
אביהם של ישראל - על התורה
סדרה בת חמישה כרכים על התורה והמועדים עם סיפורים מהרב מרדכי אליהו ולעיתים גם סיפורים עליו, מאת הרב שמואל אליהו ובעריכת הרב שחר שמואל ששון. יצאה לאור בין השנים תשע"א-תשע"ב בהוצאת דרכי הוראה לרבנים.
סדרת אביהם של ילדי ישראל
על בסיס הסדרה יצאו לאור בתשע"א שלושה ספרי קומיקס בשם "אביהם של ילדי ישראל", מאת נתנאל ובת-אל אפשטיין. באותה שנה יצאה גם הגדה מאוירת עם סיפורי קומיקס ודברי תורה מאת הרב. לקראת שנת השמיטה תשע"ה יצא ספר נוסף בסדרה העוסק במצוות השמיטה על פי פסקי הרב אליהו. לאחר מכן יצא כרך נוסף "לכבוד שבת קודש" העוסק בהכנות לשבת על פי פסקי הרב אליהו.
ולדימיר גוסינסקי
ראשית חייו והשכלה
בשנת 1969 התקבל גוסינסקי ללימודים במכון גובקין ללימודי נפט וגז, אך לא סיים את לימודיו במכון. לאחר כארבע שנים, בשנת 1973, גויס לצבא ברית המועצות בו שירת כשנתיים והוצב בחיל המודיעין הכימי. לאחר השחרור התקבל ללימודים באקדמיה הרוסית לאמנויות התיאטרון, שם למד שלוש שנים וסיים כבוגר.
מעורבותו בתקשורת וסכסוך עם השלטונות
באוגוסט 2003, גוסינסקי נעצר ביוון בעקבות בקשת ההסגרה נוספת מהפדרציה הרוסית. כעבור מספר ימים הוא שוחרר בערבות והמתין להחלטה תוך שהוא מתחייב לא לעזוב את אתונה. שלושה חודשים לאחר מכן, בעודו ממתין להחלטת בית המשפט היווני בנוגע להסגרתו, חדר המלון של גוסינסקי נפרץ בזמן ששהה במסעדה. עלו טענות שמדובר בפריצה מקצועית אך המשטרה סרבה להגיב בנוגע לפריטים שנגנבו. באוקטובר, לאחר שבחן את הטענות שהועלו נגד גוסינסקי על ידי הפדרציה הרוסית, בית המשפט לערעורים באתונה דחה את בקשת ההסגרה. בית המשפט לערעורים קבע שהמעשים שהיו מיוחסים לגוסינסקי לא נוגדים את החוק היווני.
במרץ 2012, גוסינסקי מכר את RTVI לאיש העסקים ומנהל המדיה הבכיר רוסלן סוקולוב. באוגוסט, גוסינסקי זכה במשפט נגד קגלובסקי והחברות שלו על גנבת TVI בסכום של מעל ל-30 מיליון דולר. קגלובסקי הגיש ערעור. בית המשפט לערעורים של מדינת ניו יורק השאיר את פסק הדין על כנו.
ינס ירמיס
תארים
עם באיירן מינכן:
פמלה לאופר-יוקליס
השכלה אקדמית
במהלך לימודיה קיבלה יוקליס מלגות מאוניברסיטת הארוורד (1999-2000, 2000-2001), מלגת פולברייט (1999-2000), ובשנת 2010 היא הייתה עמיתת מחקר במרכז צגלה למחקר בין-תחומי של המשפט באוניברסיטת תל אביב.
ביוגרפיה
בשנים 2001-2002 וכן ב-2004 עבדה לאופר יוקליס כעורכת דין במשרד Debevoise & Plimpton בני יורק. עבודתה התמקדה בבוררות מסחרית בינלאומית, בין היתר בבית הדין לבוררות בהאג. היא נתנה שירותי פרו בונו לפרויקטים המסייעים לנשים מאוכלוסיות חלשות בהליכי גירושין ומזונות.
תוף
בתופים משתמשים גם בתזמורות מארש כדי לתת את קצב ההליכה במארש ובכלל נותנים ברוב העולם התופים את הקצב למוזיקה.
מערכת תופים מודרנית (מערבית)
בנוסף לשלושת החלקים המרכזיים יש מספר תופים פופולריים נוספים (אך לא הכרחיים):
קאנונים (בודהיזם)
הקאנונים הבודהיסטים הם שמם של מספר אוספי כתבי הקודש בודהיסטיים אשר עברו קאנוניזציה, כלומר כתבים אשר מהווים בסיס הכרחי לזרם או מסורת מסוימים בבודהיזם. הקאנון הפאלי הוא הקאנון המפורסם ביותר והמוקדם ביותר והוא מקובל על כל הזרמים הבודהיסטים, השאר הם תוספות מאוחרות ופרשנויות, רובן מוסכמות רק אצל זרם או מסורת ספציפית.
ג'נובה
היסטוריה
הרפובליקה של ג'נובה התפשטה על פני ליגוריה ופיימונטה המודרניות. בזמנים שונים היו לג'נובה מספר קולוניות במזרח התיכון, בסיציליה ובצפון אפריקה, בים האגאי ובים השחור, משם הובאה מגפת המוות השחור לאירופה, מתחנת הסחר הגנואית בקאפא (פאודיזיה) בחצי האי קרים. ג'נובה שלטה על האי סרדיניה ונאבקה על קורסיקה עם הקורסיקנים והצרפתים עד ל-1768.
ב-2004, הכריז האיחוד האירופי על ג'נובה כבירת התרבות של אירופה, ביחד עם העיר הצרפתית ליל.
הקהילה היהודית
בזמן מלחמת העצמאות האיטלקית הראשונה ב-1848, כבר התקיימה קהילה מאורגת וניתנו לבני הקהילה, שוויון זכויות מלא.
בזמן השואה נפגעה הקהילה וכ-300 מבניה בעלי נתינות זרה נשלחו למחנות, בהם ראש הקהילה ריקרדו פצ'יפיצ'י.
יקרוניתיים
מאפיינים
משך התפתחות הזחל וגודל החיפושית שתתפתח ממנו תלויים במידה רבה בלחות העץ ובערכו התזונתי.
ההתגלמות נמשכת 2–4 שבועות. ברוב המינים הבוגר חי 1–4 שבועות.
יקרונית הרהיטים
התפתחות הזחל נמשכת 2-7 שנים, בעלי גלגול מלא. הזחלים הם שגורמים לנזק ברכוש כאשר הם ניזונים בעיקר מהעמילן שנמצא בעץ, אפשר לשמוע קול כרסום מהעץ הנגוע.
דיטר ברנינגר
נבחרת גרמניה
ברנינגר הופיע פעם אחת בלבד במדי נבחת גרמניה, במשחק מוקדמות מונדיאל 1970 מול אוסטריה.
ידעתי למה הציפור הכלואה שרה
רקע
באותה שנה, ג'יימס בולדווין, חברה של אנג'לו, איתגר אותה לנסות לכתוב אוטוביוגרפיה שהיא גם יצירה ספרותית. אתגר זה הוביל לכתיבת "ידעתי למה הציפור הכלואה שרה". חבריה של אנג'לו מספרים כי בחודשי כתיבת הספר היא התנתקה לגמרי מהעולם ומחבריה, בניסיון ליצור ספר שיבטא את חוויותיה האישיות יחד עם סיפורם הכללי של האפרו אמריקאים.
אסאב
העיר כיום
העיר מחולקת לשלושה חלקים - בחלק הצפוני מתגוררת קהילה תימנית גדולה, במרכזי שוכן הנמל ומרוכזים רוב בתי המלון, והדרומי ששימש בעבר כאזור המגורים של התושבים האתיופים, הוא כיום מרכז חיי הלילה של העיר. ליד העיר פועל שדה תעופה בינלאומי, והיא ידועה בחופיה וברובע החלונות האדומים שלה.
ידעתי למה הציפור הכלואה שרה
עלילת הספר
בעיות רבות שמאיה נתקלת בהן בילדותה נובעות מהגזענות הגלויה של תושבי עירה. אף על פי שסבתה עשירה יחסית מכיוון שהיא הבעלים של חנות מרכזית, הילדים הלבנים נטפלים אל משפחתה של מאיה ללא הפסקה. בתחילת הספר סבתה של מאיה מסתירה את דוד וילי בפח ירקות כדי להגן עליו מפני רדיפות של הקו קלוקס קלאן. לאחר מכן בספר, רופא שיניים לבן מסרב לטפל בשן הנרקבת של מאיה, גם כאשר סבתה מזכירה לו שהיא הלוותה לו כסף כאשר היה במצוקה כלכלית. באחד מרגעי השיא בספר, הקהילה השחורה נהנית מרגע של אופוריה כשהם מאזינים לשידור רדיו בו המתאגרף השחור ג'ו לואי מביס את יריבו הלבן, אך "ניצחון" זה רק מעיד עד כמה הדיכוי הגזעני בעירה של מאיה מביא את קהילתה לייאוש.
נקודת מפנה בספר מתרחשת כאשר אביה של מאיה וביילי מופיע במפתיע בעירם. הוא לוקח את שני הילדים איתו כשהוא עוזב, אבל משאיר אותם אצל אמם בסנט לואיס, מיזורי. במהלך ביקור זה, מר פרימן, חבר של אמה של מאיה מתעלל בה מינית ואונס אותה כשהיא בת שמונה בלבד. הוא מורשע במהלך המשפט, אך בורח מהכלא ונרצח, ככל הנראה על ידי דודיה של מאיה. כאשר היא שבה לביתה ולסבתה, מאיה נותרת מתבודדת וכמעט אילמת. אך מאיה מתמודדת עם הטראומה שלה בעקבות פגישה עם גברת ברטה, שמתוארת כאריסטוקרטית שחורה, המעודדת אותה באמצעות ספרים ותקשורת להחזיר לעצמה את קולה.
ג'מיל ח'ורי (עורך דין)
ביוגרפיה
לאחר פרוץ מלחמת העצמאות נסע עם משפחתו ללבנון. הם חזרו בטרם נסגרו הגבולות, והתיישבו בעכו. היה חבר במועצת העיר של עכו. מאוחר יותר עברה המשפחה לכפר יאסיף.
יעקב ליפשיץ (קובנה)
משפחתו
בנו, נטע ליפשיץ, היה שותף לפעילותו בשנותיו האחרונות והוציא לאור את סדרת ספריו "זכרון יעקב".
אסטרואידי אמור
תנאים לקיום אסטרואיד אמור
קיימים שלושה תנאים שחייבים להתקיים כדי שאסטרואיד ייחשב כאסטרואיד אמור:
מסלול אסטרואיד אמור
כיוון מסלול האסטרואיד האמור משתנה בעקבות השפעת כוח המשיכה של גופים אחרים. כלומר, כאשר קבוצת אסטרואידי האמור כלואים בין שני גופים בעלי כוח משיכה גדול יותר. צורת המסלול של האסטרואיד משתנה בתלוי לגוף עם כוח המשיכה הגדול יותר. לדוגמה, אסטרואיד אמור בעל המסלול הנוטה לצד ימין של כדור הארץ והאסטרואיד נמצא בין כדור הארץ לבין מאדים, כוח המשיכה על מאדים גדול מכוח המשיכה על כדור הארץ, לכן אסטרואיד האמור ישנה את מסלול לכיוון מאדים ויטה לצד שמאל של כדור הארץ.
התנגשות אסטרואידי אמור בכדור הארץ
הסיכויים שאסטרואיד אמור יתנגש בכדור הארץ קרוב ל-0.111113 אחוז.
LATAM פרגוואי
תולדות החברה
ב-1994 הקימה חברת TAM איירליינס חברת תעופה קטנה בפרגוואי, הנקראת ARPA, עם צי המורכב בעיקר ממטוסי ססנה 208 קרוואן, אשר הופעלו בעבר על ידי TAM איירליינס. ב-1 בספטמבר 1996 רכשה החברה 80% ממניות חברת LAP שהייתה בבעלות המדינה, ושתי חברות התעופה (APRA ו-LAP) מוזגו תחת השם TAM - Mercosur Air Transport.
התנועה הדמוקרטית העממית הדרום אתיופית
התנועה הדמוקרטית העממית הדרום אתיופית (אמהרית የደቡብ ኢትዮጵያ ሕዝቦች ዴሞክራሲያዊ ንቅናቄ ) או SEPDM היא מפלגה באתיופיה הבנויה מקואליציה של 20 קבוצות. בבחירות שהתקיימו ב-15 במאי 2005 היא הייתה חלק מהחזית העממית הדמוקרטית המהפכנית האתיופית שזכו ב-327 מתוך 527מושבים במועצת הנבחרים של העם.
בניו של יאגבה ציון
לא ידוע במדיוק מתי הסתיימה תקופה זו שבסיומה עלה לכס הקיסרות וודאם ערד.
איריס שטיין
ביוגרפיה
שטיין החלה לשחק בטניס שולחן בהיותה בת 10 בקבוצת מכבי צפון תל אביב, בהדרכתו של אלוף ישראל, מנחם שטיין, לימים בעלה. בשנת 1976 בהיותה בת 15 זכתה לראשונה באליפות ישראל בטניס שולחן ליחידות. שנה לאחר מכן, הייתה לשחקנית הראשונה ששיחקה בליגה העליונה לגברים, כיוון שבאותם ימים לא הייתה ליגה לנשים.
חייה האישיים
בשנת 1988 נישאה למאמנה מנחם שטיין. כיום, נשואה ואם ל-3 בנים, היא רכזת פרויקט אתנה (פרויקט קידום נערות ונשים) בטניס שולחן ומזכירה במשרד עורכי דין.
ג'וזף קליי
ביוגרפיה
בשנת 1803, נבחר קליי לקונגרס השמיני של ארצות הברית מטעם המפלגה הדמורקטית-רפובליקנית, ולאחר מכן גם לקונגרס התשיעי והעשירי, וכיהן כחבר הקונגרס עד התפטרותו ב-28 במרץ 1808. במהלך הקונגרס התשיעי, קליי שימש כאחראי המיסים בארצות הברית.
אלי יפה (קצין)
ביוגרפיה
ביולי 1998 קודם לדרגת תת-אלוף ומונה לקצין התותחנים ראשי. במהלך תפקידו כקצין התותחנים הראשי יישם שינויים משמעותיים בבניין הכוח של החייל ובהם: ארגון מחדש של מערך הארטילריה הקנית וביטולם של יחידות ארטילריה מיושנת, הקמת אגד ארטילרי במילואים של מערך המנתץ (MLRS) ופיתוח הרמ"ם (רקטות מתוקנות מסלול), שדרוג מערך הנשק המדויק בחייל והנעת פרויקט פיתוח והצטיידות באמל"ח חדש וכן הקמה ומבצוע של יחידת 'זיק'. בנוסף, הנעות פרויקטי אמל"ח ומערכת שו"ב מתקדם, פיתוח תורה חיילית והכשרות מותאמות לשינויים הארגוניים הרבים. במהלך כהונתו, בשנת 2000, הוחלפה הכומתה של חיל התותחנים משחור לטורקיז.
יפה בעל תואר ראשון בהיסטוריה מאוניברסיטת תל אביב, בוגר המכללה לביטחון לאומי ובעל תואר שני במדע המדינה מאוניברסיטת חיפה. נשוי ואב לארבעה.
ננמדי אזיקיווה
ד"ר בנג'מין ננמדי אזיקיווה (באנגלית: Benjamin Nnamdi Azikiwe, 16 בנובמבר 1904 – 11 במאי 1996) לרוב כונה ננמדי אזיקיווה או זיק, היה המייסד של תנועת הלאומיות הניגרית המודרנית והוביל את המאבק לעצמאות ניגריה. ב-1963 היה לנשיא הראשון של רפובליקת ניגריה, וכיהן בתפקיד זה עד שהודח בהפיכה ב-1966. אזיקיווה ייסד את אוניברסיטת ניגריה בנסוקה והיה לנשיאה הראשון.
קריירה כעיתונאי
ב-1934, ביקר אזיקיווה בלונדון ושם פרסם את ספרו "ליבריה בזירה הבינלאומית" (Liberia in World Affairs). לאחר מכן באותה שנה, אזיקיווה שב ללגוס ועם חזרתו, בני שבט האיגבו ואנשי לגוס ראו בו דמות ציבורית, מה שהעיד על כך שכתביו מארצות הברית הגיעו עד לניגריה.
לאחר חיפושים אחר עבודה שתתאים להשכלה שרכש, קיבל את ההצעה לייסד את העיתון "The African Morning Post" בגאנה, ומונה לעורך הראשי בו. אזיקיווה השתמש בטור שכתב לעיתון כדי להציג את גישותיו הלאומניות הקיצוניות ולקדם את רעיונו מספריו לגבי "אפריקה החדשה", פילוסופיית הגאווה השחורה (Black Pride). ב-1936 פרסם אזיקיווה כעורך העיתון מאמר בשם "Has the African a God?", שנכתב על ידי א. ט. א. וולאס ג'ונסון (I. T. A. Wallace Johnson), בעקבות כך הואשם על ידי הממשל בגאנה בהסתה, נשפט ונידון ל-6 חודשי מאסר. לאחר מכן, אזיקיווה ערער וזוכה. ב-1937 חזר לניגריה, נלחם נגד השלטון הקולוניאלי וייסד את חברת העיתונים הגדולה ביותר באפריקה "השחורה" אשר כללה את "West African Pilot" (לגוס, 1937), "Eastern Nigerian Guardian" (פורט הארקורט, 1940), "Nigerian Spokesman" (אוניטשה, 1943), "Dailey Comet" (קנו, 1944), "Eastern Sentinel" (אנוגו, 1955) ו"Nigerian Monitor" (אויו, 1960). כמה ממייסדי העיתונים הגדולים ביותר בניגריה הוכשרו תחת קבוצת עיתונים זו והיא שימשה עבור אזיקיווה הן ככלי פוליטי והן ככלי עסקי.
דרכו לנשיאות
ניגריה קיבלה עצמאות מבריטניה ב-1 באוקטובר 1960. ההכרזה על אזיקיווה כמושל הכללי וחודש לאחר מכן כרמטכ"ל הכוח הצבאי האפריקאי הראשון, היוותה ציון דרך משמעותי באירוע היסטורי זה.
אזיקיווה כנשיא
לאזיקיווה היה תפקיד משמעותי במאבק להשגת עצמאותה של ניגריה. בתור היותו המייסד של ה-NCNC, אזיקיווה חישל את אחת מהמכונות הפוליטיות היעילות והאפקטיביות ביותר באפריקה. הוא הפך לנשיאה הראשון של רפובליקת ניגריה, והזמין חברות פלדה ונפט אשר יסייעו לפיתוח המשאבים של ניגריה. תעשיית הנפט של ניגריה מהווה אנדרטה ברת קיימא ליוזמתו ומהווה כיום את תעשיית הנפט הגדולה ביותר באפריקה כולה.
סוהא ערפאת
סגנון-חיים שנוי במחלוקת
עם זאת, קיבלה תמיכה והערכה לאחר שסירבה לקבל כרטיס אח"מים ישראלי שיאפשר לה לעבור מחסומים ישראלים ללא בידוק ביטחוני, וזאת ללא כל הקשיים שרוב הפלסטינים נאלצים לעבור.
ענייני הון
הרשות הפלסטינית דיווחה כי היא משלמת לערפאת 100,000 דולר לחודש, וכי מקור רוב הכסף מסיוע בינלאומי. למרות שלא הכחישה שקיבלה את הכסף, סוהא האשימה את ראש ממשלת ישראל אריאל שרון, בהפצת הסיפור.
העיתון הבריטי סאנדיי טיימס טען בשנת 2004 שהיחסים בין סוהא ערפאת לצוות של בעלה היו גרועים ביותר. העיתון הוסיף וטען כי מקור רוב ההון האישי של ערפאת בשנות ה-80 של המאה ה-20 מעסקאות סמים בלבנון, שבוזבז על שמירת הנאמנות של בעלי בריתו של ערפאת.
אוטו רש
אחרי מלחמת העולם השנייה
בספטמבר 1947 הואשם במשפט האיינזצגרופן בנירנברג בפשעים נגד האנושות, בפשעי מלחמה ובחברות בארגון פשע. ההליך המשפטי נגדו הופסק ב-5 בפברואר 1948 בגלל מצבו הבריאותי - הוא סבל ממחלת פרקינסון ומדמנציה.
רש מת ב-1 בנובמבר 1948 בנירנברג.
אנדרה פרדש
דמוגרפיה
במדינה ישנם מספר ערים עם אוכלוסיית מעל מיליון תושבים:
מארין 1
השימוש במסוקים ככלי תחבורה נשיאותי החל בשנת 1957 בתקופת כהונתו של דווייט אייזנהאואר. מסוק ה-H-13 Sioux (גרסתו הצבאית של ה-Bell 47), חסר היה את אביזרי הנוחות, כגון מיזוג אוויר ובית שימוש, שבהם צוידו מסוקי הנשיא המאוחרים יותר. בשנים שלאחר מכן הוחלפו המסוקים בהדרגה לדגמים חדישים יותר.
כלי הטיס העיקריים שמשמשים בתפקיד זה כיום הם תשעה עשר המסוקים הנשיאותיים שמפעילה טייסת HMX-1, המשמשים את הנשיא וצוותו לטיסות קצרות. הטייסת מפעילה מסוקים מדגמי VH-3D סי-קינג (משנת 1962) ו-VH-60N בלק-הוק (משנת 1988).
היערות הבתוליים בקומי
פלורה ופאונה
הפאונה כוללת מינים אירופים ואסיאתים ובאזור תועדו 247 מיני יונקים ועופות כולל איילים, צובלים, מינקים, ארנבות, סנאי אדום, שונר, שכווים, עופות ממשפחת החטפיתיים וכדומה. באזור גדלים גם מספר מינים של עופות ימיים. 16 מיני הדגים הם בעיקר ממשפחת סלמונאים.
קפלר-186f
טלסקופ החלל קפלר של נאס"א איתר את כוכב הלכת הזה תוך שימוש בשיטת הליקוי, שינוי בעוצמת האור של כוכב האם, יחד עם עוד ארבעה כוכבי לכת נוספים המקיפים את הכוכב בקרבה גדולה בהרבה (כולם מעט גדולים יותר מכדור הארץ). נדרשו שלוש שנים לנתח נתונים כדי למצוא את איתותיו. התוצאות הוצגו לראשונה בכנס ב-19 מרץ 2014 ופרטים נוספים דווחו בכלי התקשורת באותה העת. ההודעה הפומבית המלאה הייתה ב-17 באפריל 2014, ולאחר מכן התפרסם בכתב העת Science.
ג'ון סטריינג' ספנסר-צ'רצ'יל
איש צבא
בצעירותו בחר ג'ון צ'רצ'יל בקריירה של איש צבא. ובמרוצת השנים הגיע לדרגת רב-סרן. ג'ון צ'רצ'יל לחם במלחמת הבורים השנייה בשנים 1899–1900. במלחמה זו זכה לציונים לשבח וגם נפצע בה.
ג'ון פורטר
ג'ון פורטר (באנגלית: John Porter; המאה ה-18 - המאה ה-19) היה פוליטיקאי אמריקאי, שכיהן כחבר המפלגה הדמוקרטית-רפובליקנית בבית הנבחרים של ארצות הברית מטעם מחוז הקונגרס ה-1 של מדינת פנסילבניה.
ביוגרפיה
פורטר היה חבר הסנאט של מדינת פנסילבניה בין השנים 1801-1805.
קרלוס תומפסון
סופר ועיתונאי
הספר שסימן את תחילת הצלחתו ככותב היה ההתנקשות של וינסטון צ'רצ'יל, שהיה ניסיון להתמודד עם האשמותיהם של דייוויד אירווינג והמחזאי הגרמני רולף הוכהוט, כנגד וינסטון צ'רצ'יל; אירווינג והוכהוט היו בין הטוענים לקשר סודי שנרקם על ידי צ'רצ'יל, להתנקש בחייו של הגנרל הפולני ולדיסלב שיקורסקי, כדי להקל על יצירת קואליציה בין מעצמות המערב לבין ברית המועצות (יריבתה של פולין), כנגד הנאצים. שיקורסקי נהרג בהתרסקות מטוסו ליד גיברלטר ב-1943, ומותו עזר למעשה לקדם את הקואליציה. ספרו של תומפסון היה ניסיון להפריך את תאוריית הקשר, ולנקות את צ'רצ'יל מאשמה.
עומאר אפס
קולנוע
בשנת 2001 שיחק בסרט הדרמה "בושם", לצד שחקנים רבים כמו מישל ויליאמס וג'ף גולדבלום. בשנת 2004 שיחק בסרט "אלפי" לצד ג'וד לאו, אשר מהווה גרסה קולנועית מחודשת ל"אלפי" מ-1966
עמי אסף
ביוגרפיה
אסף נפטר בשנת 1963, בעודו מכהן כסגן שר החינוך והתרבות. על שמו נקראו מספר מוסדות חינוך ברחבי הארץ, בהם בית הספר "עמי אסף" שבבית ברל. כמן כן בית ספר השדה בעין גדי נקרא על שמו.
בריאן ארמסטרונג
ResearchHub
ארמסטרונג מימן בעצמו והקים את אתר המחקר המדעי ResearchHub, במודל של מאגר הקודים GitHub, כדרך להנגיש מאמרי מחקר לציבור.
יחידה 9900
יחידה 9900 (בעבר: יחידה 9700) מאגדת מספר יחידות בצה"ל, כחלק מאגף המודיעין. משימתה היא איסוף מודיעין חזותי לשימוש צה"ל ושאר כוחות הביטחון.
היסטוריה
ב-2022 זכתה היחידה בפרס ביטחון ישראל על פרויקט לוויני אופק - אופק 11 ואופק 16.
קולר נגד נביחות
קולר אולטרה סאונד
קולרי אולטרה סאונד מתאימים בעיקר לגזעים קטנים מאוד כאשר החיווי המותנה כתוצאה מהנביחות הוא קולי בלבד- הקולר מצפצף בכל פעם שהכלב נובח ומסיט אותו מלהמשיך בנביחות (בקולרים המתוחכמים ישנם אף צפצופים משתנים ומתגברים). יעילותם של קולרים מסוג זה די מוטלת בספק וזאת מאחר שלא קיימת "ענישה" אמיתית. הכלבים אמנם נרתעים מהצפצופים, אולם ברוב המקרים מתרגלים, לומדים לחיות עמם ולרוב חוזרים לנבוח.
מבצע צוק סלע
רקע
בינואר 1965 סוכל ניסיון של ארגון הפת"ח, שמאחוריו עמדו שלטונות דמשק, לחבל במוביל הארצי . המחבלים יצאו ככל הנראה מחוות אום–חירוע שעל יד הכפר שונה (מול קיבוץ נווה אור), בשטח ירדן, כאשר השלטונות הירדניים הם שאיפשרו למחבלי הפת"ח לפעול משטחה.
הפעולה בשונה
על חטיבת גולני בפיקודו של אורי בר-רצון הוטל לבצע את הפשיטה לעבר שונה. היעדים היו חוה גדולה שבה התאמנו אנשי הפת"ח וביתו של בעל החוה, שהיה מוכר כאיש אמונם של המחבלים. התכנון המקורי כלל פגיעה בכמה נקודות נוספות ביעד אשר בוטלו על ידי רבין. פעולת החטיבה הייתה גדולה ומורכבת, שכן כללה פיצוץ יעד שצפויים היו להימצא בו אנשי הפת"ח, והייתה כרוכה בחציית הירדן.
על פי התוכנית, הכוחות היו אמורים לחצות את נהר הירדן על גבי גשר מיוחד שפותח בסיירת מטכ"ל, אך הגשר קרס ודוד כהן החליט שחייליו יחצו את הנהר בתוך המים . לאחר חציית הירדן, פוצלו האבטחות והכוח החל להתקדם לעבר היעד, מרחק של כ-4.5 ק"מ. זמן קצר לאחר הפיצול נתקלה אחת החסימות במארב ירדני וזה פתח עליה באש. לאחר קרב יריות קצר הצליח הכוח להניס את הירדנים אשר השאירו במקום ציוד צבאי. בהגעה ליעד התפצלו הכוחות לכוח בפיקודו של משה גת שפנה לעבר מבני החווה וכוח שני בפיקודו של דוד כהן שפנה לעבר ביתו של בעל החווה. כל המבנים פונו מהאוכלוסייה האזרחית והושמדו. בדרך חזרה אירעה התפוצצות בכליו של קצין החבלה. התקלה אירעה כתוצאה מהתפוצצות פתיל רועם בתוך אשפת התחמושת, שהייתה צמודה לחגור של אחד הלוחמים. כתוצאה מכך התפוצצה גם מחסנית מלאה עם כדורים, שרסיסיה פגעו בשישה חיילים נוספים. הקצין נפצע קשה . הירדנים דיווחו על חמישה הרוגים וארבעה פצועים.
כשל קטלני
כֶשֶׁל קטלני (fail deadly) הוא תכונה של מנגנון. התכונה מתארת מנגנון שנבנה באופן שאם המנגנון יִכְשֹׁל במשימתו, אז הוא יגיב אוטומטית באופן קטלני שיפגע באחרים ו/או בעצמו. כֶשֶׁל-קטלני היא תכונה מנוגדת לתכונת אל כשל (fail safe) אשר בה המנגנון לא רק שלא מגיב בצורה קטלנית אלא פועל באופן אוטומטי על מנת להקטין את הנזק שנגרם מהכֶשֶׁל.
ESET
מוצרים
בנוסף לתוכנות אלו, ESET הציגה אנטי וירוס בגרסת טלפונים סלולריים (Eset Mobile antivirus) למשתמשי חלונות מובייל, וגם לסימביאן בגרסת בטא. התוכנה מציעה הגנה וסינון דואר זבל להודעות SMS.
פאני מאי
היסטוריה
ביום ראשון ה-07/09/2008 החברה הולאמה על ידי ממשלת ארצות הברית בעקבות קריסתה בגלל משבר הסאב פריים.
מבנה הארגון
מבנה הארגון הוא שם כולל למערך מורכב ומוגדר היטב של תפקידים וקשרי הגומלין ביניהם. המבנה משמש בסיס להגדרת אופי הפריסה של הפעילות הארגונית למחלקות, לתפקידים ולתחומי סמכויות והוא מנתב ותוחם באופן רשמי ומחייב את התנועה של אנשים וחומרים בארגון.
יצחק דב ברקוביץ
י.ד. ברקוביץ ושלום עליכם
פרסומו העיקרי של י.ד. ברקוביץ בציבור הישראלי הגיע בזכות תרגומי כתביו של קלאסיקון ספרות היידיש שלום עליכם. ברקוביץ הוא זה שהביא את הנוסח העברי לכתביו של הסופר הפופולרי. בספר זכרונותיו "הראשונים כבני אדם", מספר ברקוביץ כיצד פגש את שלום עליכם, הסופר הידוע והנערץ, במערכת "הזמן", וזה ביקש ממנו לתרגם לעברית פיליטון שכתב. ברקוביץ הנרגש הגיש לסופר את התרגום ושלום עליכם, שהיה מרוצה מאוד מהתוצאה, ביקש רק שישלב בתרגום "''פסוקים מן התנ"ך, מן המדרש. צריכים אנו למצוא עוד כמה פסוקים נאים שיהיו מכוונים לעצם הנקודה. לשון הקודש – פסוקים יפים לה"''
פייזר
פייזר היא גם יצרנית חיסון נגד COVID-19 ומשווקת החיסון בכל העולם.
היסטוריה
מדינות שונות בעולם, כגון ארצות הברית, בריטניה, קנדה, יפן ואחרות חתמו על הסכם מקדים עם פייזר המאפשר להן קבלת חיסונים. האיחוד האירופי, למשל, צפוי לקבל 200 מיליון מנות חיסון עבור המדינות באיחוד והייתה לו אופציה לרכישת עוד 100 מיליון. ישראל רכשה חיסונים, והשתמשה בהם באישור החיסון על ידי מינהל המזון והתרופות האמריקאי (FDA) ומשרד הבריאות הישראלי. מנהל המזון והתרופות האמריקאי, הסוכנות האירופית לתרופות, ארגון הבריאות העולמי ומדינות בהן בריטניה וקנדה אישרו את החיסון. החיסונים הגיעו גם אליהן. ב-9 באפריל 2021 פייזר פנתה ל-FDA בבקשה לאשר את חיסון הקורונה לילדים בני 12–15. במהלך 2021, אישור חירום ניתן לבני 12-15 ולבני 5-11. החל גם חיסון במנת שלישית, מנת דחף שקיבלה היתר רגולטרי. במקביל, החברה פיתחה תרופה למחלת הקורונה שקיבלה אישור חירום מה-FDA ב-22 בדצמבר 2021.
גטו קרקוב
תפקידי היודנראט ומבנהו
ב־17 בספטמבר 1939 פורסמה הודעה לקהילה היהודית על הקמת היודנראט ועל תפקידיו וסמכויותיו:
פעילות היודנראט לאחר הכניסה לגטו
עם הגעת אלפי פליטים יהודים לקרקוב מהסביבה, הורע מאוד מצבה הכלכלי של הקהילה. הפליטים הגיעו חסרי כל וללא שום אמצעים לשיפור מצבם. בנוסף נפגעו קשות הגמלאים היהודים בעיר, שהפסיקו לקבל את תשלומי הפנסיה שלהם, ואנשי ההשכלה הגבוהה – עורכי דין, מורים, פקידים ואמנים, אשר פוטרו מעבודתם. המצב הזה הכביד מאוד על פעילות היודנראט, ומחלקות רבות היו עסוקות רק בעניין זה. במשרדי המחלקות הסעד, הדיור, העבודה, והבריאות הצטופפו תמיד יהודים רבים, בניסיון נואש להשיג עבודה ואוכל.
הנהגת דוד גוטר וחיסול הגטו
למחרת גירושו של רוזנצוויג ב-3 ביוני 1942 נמשכו הגירושים, וגוטר ושמחה שפירא שיתפו פעולה מלאה עם הנאצים. אנשי המשטרה היהודית לקחו חלק בגירוש ואף בזזו חלק מן היהודים. באמצע יוני 1942, לאחר שבוע קשה של גירושים, התעורר הגטו לעידן חדש בו כמעט ולא הייתה ליודנראט השפעה על חיי היהודים, אלא הם היו כפופים ישירות לאנשי האס אס. לאחר הגירוש, בשל צמצום שטח הגטו, עבר בניין היודנראט לשטח קטן יותר.
פעולת הצלה בגטו
במהלך המלחמה הבריח פאנקיוויץ' תרופות ומזון לגטו ומכר אותם במחירי הפסד, לעיתים אף חילק חינם על מנת להציל את היהודים אשר סבלו ממחלות קשות. בנוסף, דרך בית המרקחת ברחו יהודים אל קרקוב, כשהוא מבריח להם תעודות ומסמכי שהייה. כדי להציל את הזקנים והחולים אשר שיערם הפך לבן ועורם היה חיוור, חילק תכשירים וצבעי שיער בחינם שיסיעו לאותם אנשים לעבור את הסלקציות. הוא הוכר כחסיד אומות העולם בשנת 1983.
נשים יהודיות בשואה
סממניה הראשונים של השואה החלו עם עליית המשטר הנאצי. באפריל 1933 החלו לבצע פעולות מאורגנות נגד היהודים, במטרה לנדותם מכל מוקדי ההשפעה בחברה. בשנת 1935 נחקקו חוקי נירנברג, אשר הביאו לביטול האזרחות היהודית בגרמניה. רדיפת היהודים ובידודם מהחברה נמשכו עד לפרוץ המלחמה ב-1 בספטמבר 1939. בתקופה זו, כל יהודי אירופה נקלעו למשבר, למלחמת קיום ולמשבר זהות.
נשים יהודיות שעברו תקופה זו, התמודדו עם הקשיים בדרכים שחלקן היו זהות לדרכי הגברים וחלקן בעלות ייחוד משלהן.
עזרה לזולת ויצירת חברויות
במחנות הריכוז הופרדו הנשים ממשפחותיהן, וחלקן אף היו עדות לרציחתן. בעדויות על החיים במסגרת המחנות תיארו נשים רבות את החברות עם אסירות אחרות כאמצעי לשמור על כוחן ושפיותן ולנחמן על היעדר המשפחה. נשים רבות תוארו כמחַזקות, כתומכות וכעוזרות; היו שחילקו ביניהן את המזון והציוד המועט שברשותן. היו נשים אשר עשו כל שביכולתן ואף סיכנו את חייהן למען חברותיהן, למשל: החלפת כרטיסיות בין נשים שנפטרו עם נשים שיועדו לתאי הגזים, החבאת נשים רזות במיוחד או מבוגרות בזמן הסלקציה ודאגה שנשים חלשות יותר יעבדו בעבודות קלות יחסית ותחת מחסה.
התמודדות עם גורל הילדים
נשים נאלצו להתמודד עם ההחלטה ללכת עם ילדיהן אל המוות או לבחור בחיים. היו מקרים שבהם הופרדו הנשים מילדיהן בכוח ונאלצו להתמודד עם חוסר הידיעה על העולה בגורלם או עם הידיעה שהם נשלחים למותם. כשהופעלו האקציות ובזמן חיסול הגטו, נשים ניסו בכל דרך להגן על חיי ילדיהן, למשל על ידי החבאתם במקומות מסתור או על ידי הרדמתם עם סמי הרדמה על מנת שלא ירעישו וייתפסו. באקציות ניסו חלקן להשיג אישור חדש להן ולילדיהן להישאר בגטו. היו שקנו מסמכים אריים, ובזכות החזות הארית של ילדיהן והשליטה בשפה או על ידי שוחד לשוטרים הוציאו את ילדיהן מחוץ לגטו. היו נשים שאף בחרו ללכת עם ילדיהן למוות. בזמן חיסול הגטו, על אף הידיעה שאנשי האס אס בודקים כל חבילה שבידי היהודים, הסתכנו נשים והוציאו את ילדיהן בתיקים ובשקים. במקרים מעטים נתנו נשים חסדים מיניים לשוטרים ובכך אפשרו לילדיהם העברה למחנות עבודה במקום להשמדה.
נשים בתנועות ההתנגדות
נשים רבות היו פעילות בהצלת יהודים, בין אם מתוך אזורי הכיבוש של הנאצים ובעלי בריתם כגון גיזי פליישמן מקבוצת העבודה בסלובקיה, ובין אם מחוץ לאזורי השליטה הנאצית, כגון רחה שטרנבוך שפעלה משווייץ.
היהודים הקבצנים
היהודים הקבצנים (בגרמנית: Betteljuden) היה כינויה של האוכלוסייה היהודית נטולת-המעמד בארצות גרמניה במאות ה-17 וה-18.
הם חיים
ביקורת
הסרט קיבל ביקורות חיוביות מאוד. האתר Rotten Tomatoes נתן לסרט תוצאה של 82%, המבוססת על ידי 46 מבקרים.
המכללה האקדמית להנדסה בראודה
היסטוריה
באפריל 2022 אישר בית המשפט המחוזי בחיפה הסכם להיפרדות המכללה מרשת אורט, ובהתאם לכך הוסרה המילה "אורט" משם המכללה.
נכון לשנת הלימודים תשפ"א, לומדים במכללה 3,230 סטודנטים. בנוסף ללימודי הנדסה, פועלות בקמפוס מכינות קדם-אקדמיות ומרכז להעשרה מדעית לתלמידי תיכון.
המבנה הארגוני של המכללה
המחלקות האקדמיות השונות מנוהלות על ידי ראשי המחלקות. המחלקה להוראה ולימודים כלליים מופקדת על הלימודים הכלליים בכל המחלקות וכן על מסלול הלימודים לתעודת, הוראה למהנדסים.
היערכות מדינת ישראל לרעידות אדמה באתרי ונכסי מורשת תרבות
את רעידת האדמה לא ניתן למנוע ועל פי כל התחזיות היא תתרחש בוודאות, במוקדם או במאוחר. עם זאת, ניתן לשפר את עמידות המבנים שהם נכסי המורשת הבנויים, לנקוט פעולות שונות לפני רעש האדמה כגון: הגברת המודעות הארגונית והציבורית, הנחיות והדרכה לאנשי מקצוע ומנהלים, חיזוק מבנים ואחסון מותאם של נכסי מורשת ניידים, והכנות לנקיטת פעולות בזמן התרחשותה ובשלב השיקום שלאחריה.
היסטוריה
בישראל הוקם פורום פרומידה ישראל שכולל נציגים של הארגונים והמוסדות האמונים על נכסי מורשת התרבות וכוחות החירום וההצלה. בפורום זה התיישבו לראשונה לשולחן עבודה משותף שתי הזרועות הללו והדיאלוג ביניהם תרם לבניית מסמכי המדיניות והנהלים בשפה מובנת לשני הצדדים שמאפשר את שיתוף הפעולה בעת הצורך. בפורום שותפים רשות העתיקות, רשות הטבע והגנים, המועצה לשימור אתרים, משרד התרבות, מוזיאון ישראל, מוזיאון ארץ ישראל, מוזיאון ארצות המקרא, מוזיאון תל אביב לאמנות, איגוד המשמרים הישראלי, איקו"ם ישראל, איגוד המוזיאונים, ועדת ההיגוי הבין-משרדית להיערכות לרעידות אדמה, משטרת ישראל, פיקוד העורף, נציבות כבאות והצלה ומשמרים עצמאיים.
הערכה של סיכונים סייסמיים במבנה היסטורי
בבית הכנסת האר"י הספרדי בצפת נערך סקר הנדסי שימור על ידי משרד שפר רונן מהנדסים בע"מ במסגרת פרויקט היערכות לסיכוני רעידות אדמה באתרי מורשת תרבות של רשות העתיקות, בחסות ובמימון הוועדה הבין משרדית להיערכות לרעידות אדמה. תפקידו של הסקר הנדסי למבנה היסטורי הוא לנתח את המצב הקיים ההנדסי והשימורי (מצב פיסי, בלייה, כשלים, חומרים) על מנת לקבל תמונה מקיפה על רגישותו של המבנה שתהווה בסיס לתכנון של שיפור העמידות של המבנה כגון: השלמות חומרים, טיפול בכשלים וחיזוקים.
רודני וייט
קריירה
וייט נולד בפילדלפיה שבפנסילבניה. למד ושיחק בתיכון בדנוור שבקולורדו. בשנת 1999 נרשם לאוניברסיטת קרוליינה הצפונית בצ'אפל היל אך לא התקבל והחל לשחק במכינה האקדמית במרילנד בה זכה לביקורות טובות. שנה לאחר מכן לא שיחק וייט כלל בגלל אי כשירות אקדמית אך בשנת 2000 התקבל לאוניברסיטת צפון קרוליינה בשארלוט, עימה שיחק בליגת המכללות, ה-NCAA. בשנתו הראשונה הוא נבחר על ידי ESPN לשחקן השנה הראשונה המצטיין של ליגת המכללות. בדראפט של שנת 2001 נבחר וייט על ידי הדטרויט פיסטונס ושיחק בליגת ה-NBA במשך ארבע עונות עבור שלוש קבוצות שונות (דטרויט פיסטונס- עונת 2001/02, דנוור נאגטס- 2002-05 וגולדן סטייט ווריורס- 2005). סך הכל שיחק 218 משחקים בהם קלע בממוצע 7.1 נקודות למשחק. ב-2005 עבר לשחק במנרסה מליגת העל הספרדית בכדורסל. לאחר מכן עבר לשחק בבילבאו באסקט בה שיחק חודש בלבד. בעונת 2006/7 עבר לשחק בסקבוליני פזארו מהליגה האיטלקית השנייה. באוקטובר 2007 חתם בז'יאנג גוואנגסה בסין בה הצטיין, עם סיום הליגה הסינית עבר לשחק בליגת הקיץ בקפיטאנס דה ארסיבו הפורטו ריקנית.
לאורה מנצ'ינלי
לאורה מנצ'ינלי (באיטלקית: Laura Mancinelli; 18 בדצמבר 1933 – 7 ביולי 2016) הייתה גרמניסטית, מתרגמת וסופרת איטלקייה.
ביוגרפיה
ב-2009 פרסמה את הרומן "המשקפיים של קאבור", ואחריו "שני סיפורי אהבה" ב-2011, פרשנויות חופשיות לסיפורם של שני זוגות מפורסמים, קרימהילד וזיגפריד, טריסטן ואיזולדה.
אפרים בלוך
ביוגרפיה
אפרים היה מבכירי הסיירים של הפלמ"ח, שימש כמרגל בכפרים הערביים והיה שותף להכנת תיקי הכפרים ותיקי המטרות בשנים שלפני מלחמת העצמאות.
לפני הקמת המדינה והגברת העלאת מעפילים מאירופה, נשלח אפרים לצ'כוסלובקיה להבאת נשק ולאחר מכן לצרפת לשמש כמדריך בשם ארגון "ההגנה" על מנת לאמן מגויסים לצבא הישראלי לקראת הקמת המדינה.
בצרפת הכיר את בתיה ועם שובו לארץ התחתן עמה ונולדו להם יחזקאל, ירון ויואב.
ביקור הנסיך ויליאם בישראל
רקע
ב-18 בדצמבר 2019 יצאה הודעה רשמית בדבר ביקורו של הנסיך צ'ארלס בישראל שייערך ב-23 בינואר 2020 לרגל ציון 75 שנה לשחרור מחנה אושוויץ בטקס ביד ושם במעמד ראשי מדינות. בית המלוכה ציין שבניגוד לביקורים הטקסיים הקודמים בהם השתתף הנסיך בישראל, יהיה זה ביקורו הראשון של יורש העצר בישראל שבמהלכו יקיים גם פגישות עבודה.
לסלו לובאס
ביוגרפיה
בשנת 1975, בעבודה משותפת עם המתמטיקאי פול ארדש, הוכיח לובאס את למת המקומיות של לובאס (lovász local lemma), שהוא משפט מרכזי בתורת ההסתברות.
אנסיפרום
היסטוריה
בפברואר 2006 יצא המיני-אלבום "Dragonheads", שכלל ביצוע מחודש לשירים מהדמואים, מוזיקה פינית עממית, גרסת כיסוי לאמורפיס ושיר חדש אחד, כשמו נקרא האלבום. ביוני של אותה שנה יצא לאור ה-DVD של הופעת העשור של אנסיפרום, אשר הוקלטה בהלסינקי ב-31 בדצמבר 2005.
ב-7 בפברואר 2007 יצא סינגל מהאלבום השלישי המלא של אנסיפרום, Victory Songs. האלבום עצמו יצא ב-21 בפברואר. זמן קצר לאחר מכן יצא וידאו קליפ לאחד השירים באלבום, Athi.
מידה הטלתית
תכונות האינטגרל
בשל האקסיומות הייחודיות שמידה הטלתית נדרשת לקיים, אופרטור האינטגרציה שהוגדר לעיל הוא בעל מספר תכונות מעניינות. תכונות אלה מסוכמות במשפט הבא:
המבנה של מידות הטלתיות
אם הוא מרחב מדיד, P_1 היא מידה -הטלתית על  ו-P_2 היא מידה -הטלתית על אותו מרחב מדיד, אז אומרים ש-P_1 ו-P_2 הן דומות אוניטרית אם קיימת העתקה אוניטרית  כך ש- לכל.
משפט האן-הלינגר (נוסח שני): תהי P מידה \mathcal{H}-הטלתית על מרחב מדיד ונניח ש-\mathcal{H} הוא מרחב הילברט מרוכב ספרבילי. אזי קיימת סדרה של מידות חיוביות סופיות סינגולריות הדדית על  והעתקה אוניטרית  כך ש- לכל  ולכל. אם היא סדרה נוספת של מידות חיוביות סופיות סינגולריות הדדית עם התכונה לעיל, אז  לכל.
טום לרר
המוזיקה
בימיו כסטודנט החל לרר לכתוב שירים מצחיקים כדי לשעשע את חבריו - למשל Fight Fiercely, Harvard, על קבוצת הפוטבול של האוניברסיטה שלו. שירים אלה קובצו להופעתו הראשונה, The Physical Revue (פרודיה על שמו של כתב העת המדעי החשוב Physical Review). שירים אלה כללו, למשל, שירת כל היסודות בטבלה המחזורית למנגינת Modern Major General של גילברט וסאליבן.
השנים שאחרי
בשנות ה־70 ריכז לרר את מאמציו בלימוד בקליפורניה. הוא גם כתב מספר שירים חינוכיים עבור תוכנית הטלוויזיה לילדים The Electric Company.
מסע בין כוכבים: הסדרה המקורית - דמויות
זוהי רשימת דמויות מסדרת הטלוויזיה המדע בדיוני "מסע בין כוכבים: הסדרה המקורית".
קלארק טרל
דמותו של טרל מופיעה בסדרת ספרים Star Trek Vanguard ביחד עם דמותה של ד"ר קרול מרקוס. יחד הם מתחילים לעבוד על יסודות פרויקט "ג'נסיס".
האקדמיה האמריקאית לקולנוע
נשיאי האקדמיה
נשיאים נבחרים לתקופה בת שנה ולא יכולים להיבחר יותר מארבע פעמים ברציפות.
מהומות דינמו זאגרב-הכוכב האדום בלגרד
מהומות דינמו זאגרב - הכוכב האדום בלגרד הן התפרעויות שהתרחשו ב-13 במאי 1990 באצטדיון מקסימיר בזאגרב שביוגוסלביה (כיום בקרואטיה), בין הגרעין הקשה של אוהדי דינמו זאגרב ("הבחורים הרעים בכחול") לבין אוהדי הכוכב האדום בלגרד ("הגיבורים"). כ-60 בני אדם ביניהם אוהדים ואנשי ביטחון נפצעו במהלך המהומות.
רקע פוליטי למשחק
צמד הקבוצות הוביל לרוב את ראשות טבלת ליגת העל היוגוסלבית ולעיתים קרובות הוכתרה אחת מן הקבוצות בתואר האליפות. בשנת 1990 החלו לצוץ מתחים אתניים ביוגוסלביה. המגמה הפוליטית הראתה ירידה בכוחו של הקומוניזם ועלייה בדרישה לעצמאות והתנתקות מיוגוסלביה מצידן של חלק מחברות הפדרציה, וביניהן קרואטיה. כמספר שבועות לפני המשחק, התקיימו בחירות רב מפלגתיות בקרואטיה לראשונה מזה 50 שנים. הסיבוב השני של הבחירות הללו נערך ב-6 במאי 1990 ובו זכתה ברוב קולות מפלגת האיחוד הדמוקרטי הקרואטי (HDZ) בראשותו של פרניו טוג'מן. סרביה, תחת הנהגתו של סלובודן מילושביץ', התנגדה לעצמאות קרואטיה ויצירת סדר פוליטי מדיני חדש.
גמביה
מושבה בריטית
ב-1807 אסרה בריטניה על סחר העבדים, ובשנים שלאחר מכן ניסתה ללא הצלחה להילחם בסוחרי העבדים בגמביה. לשם כך הוקמה ב-1816 מצודה בבאת'וּרסט, כיום בנג'ול בירת גמביה. עד 1888 הייתה גמביה כפופה לשלטון הקולוניאלי בסיירה לאון, ובאותה שנה קיבלה מעמד של מושבה עצמאית. שנה מאוחר יותר נקבעו סופית גבולותיה, והיא הפכה למושבת כתר בריטית. מועצות שלטוניות ומחוקקות מקומיות הוקמו ב-1901, והמושבה החלה לצעוד בהדרגה לעבר שלטון עצמי. צו מ-1906 ביטל את העבדות.
מהומות דינמו זאגרב-הכוכב האדום בלגרד
ההתנגשות
שחקני הכוכב האדום בלגרד עזבו את כר הדשא ונכנסו לחדר ההלבשה, אך לעומתם חלק משחקני דינמו זאגרב נשארו במגרש. קפטן הקבוצה, זבונימיר בובאן, בעט בקצין המשטרה ראפיק אחמינוביץ'. בובאן הוכרז בקרואטיה כגיבור לאומי ואף זכה למוניטין של לאומן קרואטי בסרביה. הוא הושעה מכל פעילות למשך שישה חודשים על ידי התאחדות הכדורגל היוגוסלבית. קצין המשטרה (בוסני מוסלמי) מחל לשחקן באופן פומבי מספר שנים לאחר האירוע.
גמביה
עצמאות מדינית
ב-1981 פרצה הפיכה נגד שלטונו של ג'ווארה, והוא פנה לממשלת סנגל בבקשת עזרה. כוחות סנגליים דיכאו את המרידה, וכעבור שנה נחתם הסכם איחוד בין המדינות ליצירת קונפדרציה בשם סנגמביה. שילובן של המדינות לאחת, שמלכתחילה נתמך בעיקר בידי האליטות ולא זכה לתמיכה עממית רחבה, לא צלח. החשש מחוסר יציבות שלטונית, שהיה העילה המרכזית לאיחוד, דעך בהדרגה ככל שהתרחק זיכרון ההפיכה של 1981, וב-1989 הכריז נשיא סנגל על פירוק הקונפדרציה, לאחר כישלונו של משא ומתן מתמשך על איחוד מכסים. ניסיונות לרפורמות כלכליות בשנות השמונים לא הביאו לתוצאות הרצויות, והתוצר החקלאי נפגע קשות מביטול הסובסידיות על דשנים ב-1987.
מוצא ודת
בני גמביה נחלקים למספר רב של קבוצות אתניות, החיות יחד בהרמוניה יחסית תוך שמירה על התרבות והשפה של כל קבוצה. הקבוצה הגדולה ביותר היא המנדינקה (Mandinka) המונה כ-42 אחוז מן האוכלוסייה. אחריה לפי הגודל באות פולה (Fula) המונה כ-18%, וולוף (Wolof) המונה כ-16%, דיאולה – כ-10% וסֵרָהוּלי – כ-9%. עוד כארבעה אחוזים משתייכים לקבוצות נוספות. הדת הרווחת היא אסלאם, שמאמיניה מונים 90% מהאוכלוסייה. נוצרים מכנסיות שונות מהווים 9% ועוד כאחוז מאמינים בדתות אנימיסטיות. במדינה שוררת סובלנות דתית, וחגי שתי הדתות הגדולות מצוינים באופן רשמי.
שפה
הערבית, שחדרה לגמביה עם הגעת האסלאם מצפון-אפריקה, משמשת לצורכי דת וחינוך.
כינוי מקור מבוקר
היסטוריה
האזורים שקיבלו את כינויי המקור המבוקרים שונים בגודלם. כמה מהם משתרעים על-פני אזורי אקלים וסוגי אדמה שונים, בעוד אחרים קטנים ואחידים באופיים. לדוגמה, אפלאסיון קוט די רון מכסה כ-400 קילומטרים מרובעים. אך בתוך אזור זה ניתן למצוא את אחד האפלאסיונים הקטנים ביותר, שאטו גרייה, ששטחו נמוך מ-4 הקטאר (9.8 אקרים).
עופות
ב-15 באוגוסט 1957, האספה הלאומית העניקה מעמד של אפלאסיון לעוף ברס.
חנות כלבו
היסטוריה
בשנות ה-90 של המאה ה-19, חברת סירס החלה להפיץ קטלוגים עבים ומלאים במגוון רחב של סחורות. ההפצה הייתה משמעותית במיוחד בקרב מי שגרו באזורים מרוחקים והוגבלו עד אז להיצע מוגבל של סחורות שיכלו להשיג. קטלוג הכלבו של סירס שינה את הרגלי הצריכה של קהלים רבים, בעזרת מודל חדשני לתקופתו של שליחת ההזמנות והכסף בדואר, וקבלת הסחורה בדואר בהתאם. כדי לתמוך במודל השיווק, סירס פיתחו לצידו גם מודל לוגיסטי חדשני שמתבסס על ניהול כמות גדולה של מחסנים וחנויות במרחקים קבועים זה מזה ושילוח סחורות מהיר.
בישראל
טרייביש הצטרף למייסדי "אחוזת בית" וביקש להקים בה בית עסק. אולם השכונה נועדה להיות עיר גנים, ועל פי החלטות מייסדיה נאסרה הקמת בתי מסחר או חנויות בתחומה. כדי לעמוד בהחלטות המייסדים, רכש טרייביש בשנת 1910 מגרש ממזרח למסילת הברזל, ברחוב הרצל 22, לצורך הקמת מרכז מסחרי. המגרש נמכר לטרייביש על מנת שיקים עליו בית מסחר, אבל תחת תנאים מגבילים: חל איסור לפתוח פתח לכיוון הבית הסמוך ברחוב הרצל 20; יש להרחיק את הבית לפחות שני מטרים מהבית הסמוך; חל איסור לממכר למשקאות חריפים ועוד. למראית עין הפעילות במרכז המסחרי שהקים טרייביש התרחשה כביכול "מחוץ לעיר", אך עד מהרה הוא הפך להיות מרכזי מאוד בהשפעתו על העיר שהתרחבה והקיפה אותו. הוא שימש כמרכז המסחרי הראשון של תל אביב, ובמרכזו חנות הכלבו הגדולה בבעלות טרייביש, שהייתה חנות הכלבו הגדולה בארץ ישראל.
אל עצמי (סרט)
עלילה
המשפחה האומנת היא משפחת שרוני - משפחה אמידה הכוללת את האם (תחיה דנון), פסיכולוגית במקצועה, האב אלימלך (רוברטו פולק) ובנם הצעיר ניר (רועי בר-נתן), אשר עושים כל שביכולתם לתמוך בציון. הסרט מציג את הקשיים השונים בהם נתקל ציון בחייו החדשים כבן למשפחה אומנת ואת הרגשתו כלא שייך; הוא מנסה לא פעם לחזור אל שכונת ילדותו, ואל חבריו, דבר שממנו סבתו והעובדת הסוציאלית מנסים להרחיקו.
יצחק דותן
ביוגרפיה
בשנים 1975–1977 נסע לפוסט-דוקטורט למנהל האוקיינוסים והאטמוספירה הלאומי של ארצות הברית (NOAA) בבולדר, קולורדו. נושאי מחקרו בתקופה זאת היו תגובות יון-מולקולה וניידות של יונים בגזים שונים.
יהויקים הקדוש
קיימת מסורת המצביעה על קבריהם של יהויקים וחנה בכנסיית קבר מרים בירושלים.
הנפקה כוללנית
המאפיינים של הנפקה כוללנית
הרעיון להנפיק בולי זיכרון משותפים צמח מן הנוהג שרווח בתקופה שקדמה למלחמת העולם השנייה ולפיו הדפיסו המעצמות הקולוניאליות במרוכז את הבולים מן המניין עבור המושבות השייכות להן. מטעמי חיסכון הן נהגו לחזור ולהשתמש באותו עיצוב עבור מושבות רבות תוך שינוי שם המושבה והערך הנקוב.
לאורך השנים התקיימו, ועדיין מתקיימים, מצבים בהם מספר ישויות מנפיקות מכניסות לשימוש בשטחן בולים בעלי עיצוב זהה או דומה, אולם מרבית המקרים האלו אינם נחשבים להנפקה כוללנית:
אשרף ארמאן
ארמאן ומחקרים אקדמיים
בשנת 2004 הוא היה מושא למחקר על יכולות התפיסה האנושית באוניברסיטת טורונטו שבקנדה המחקר נערך על ידי הפסיכולוג ג'ון קנדי. קנדי הניח לפני ארמאן שורה של חפצים: קובייה, חרוט וכדור וביקש ממנו לצייר אותם כמה פעמים, כאילו שבכל פעם הוא רואה את העצמים מזווית שונה - מימין, משמאל, מהצד הנגדי והתבקש לצייר שורה של כוסות המשתרעת עד האופק. קנדי מספר שנשימתו נעתקה לנוכח ציוריו של ארמאן המציגים פרספקטיבה מושלמת, כזאת שגם אנשים רואים היו מתקשים להעביר אל הנייר. הוא שרטט סדרה של רישומים בהם הקוביה נראית בכל פעם מזווית שונה וביטא תפיסת תלת־ממד מפתיעה.
ספרות זולה (סוגה)
היסטוריה
פורמט מגזיני "הספרות הזולה" הוא חוברות ברוחב 17 ס"מ, באורך 25 ס"מ, ובעובי של סנטימטר וחצי לכל הפחות. החוברות עשויות להכיל 128 עמודים, ונמכרות לעיתים ב-10 סנט. הנייר הזול שעליו הודפסו המגזינים היה עשוי מ"ציפת עץ" (wood pulp), ומכאן השם pulp fiction.
מגזין "ארגוסי" של פרנק מוּנסיי משנת 1896 נחשב ליצירת הספרות הזולה הראשונה, ובו נכתבו 135 אלף מילים על גבי 192 דפים בכל גיליון, ללא כל איורים, בזמנים שבהם איש לא חשב לשלב בין הדפסה זולה, נייר זול, וסופרים הדורשים מעט עבור פרסומם של המגזינים שסיפקו בידור נגיש למעמד הפועלים. במשך שש שנים הגדיל "ארגוסי" את תפוצת החוברות מכמה אלפים בכל חודש ליותר מחצי מיליון.
בעקבות מלחמת העולם השנייה נוצר מחסור בנייר, שהשפיע רבות על תפוצת המגזינים. ב-1941 עברו המגזינים שינוי בצורתם (Digest size) כדי לחסוך בעלויות. חברת "Street and Smith" נאלצה להפסיק רבות מהסדרות כדי ליצור חוברות יקרות יותר (Slicks) ובכך להעלות את ההכנסות ולהינצל מפשיטת רגל. פורמט הספרות הזולה ירד מגדולתו, בזכות תחרות מספרי קומיקס, ספרים בכריכה רכה שהפכו זולים יותר להדפסה, תסכיתי רדיו ותוכניות טלוויזיה שהופיעו באותה תקופה. בשנת 1957 פשטה רגל חברת "American News Company" שהייתה המפיצה הראשית של המגזינים, והדבר סימן את סוף "התקופה הזולה". המגזינים שנותרו היו בעיקר חוברות מדע בדיוני וחוברות מסתורין כדוגמת "Analog Science Fiction and Fact". הפורמט עודנו בשימוש כיום.
סוגות בספרות הזולה
הרבה נובלות מדע בדיוני ופשע אוגדו יחדיו כאנתולוגיה במגזינים "Weird Tales", "Amazing Stories" ו"Black Mask".
הסופרים בספרות הזולה
דרך נוספת שבה שמרו מגזיני הספרות הזולה על מחירם הנמוך הייתה תשלום שכר סופרים נמוך מאוד. סופרים כושלים שרצו בהכנסה מהירה יכלו להציע את שירותיהם לחברות המגזינים, וחובבנים או סופרים מתחילים יכלו לבסס עצמם תחילה בכתיבת ספרות זולה, לפני שעברו לשוק רחב יותר שהניב יותר רווחים. כך למשל אחד העורכים במגזין הספרות הזולה "Adventure" היה סינקלר לואיס, לימים האמריקני הראשון שזכה בפרס נובל לספרות.
Scars on Broadway (אלבום)
האלבום
באחד הראיונות נשאל מאלכיאן מה תהיה המגמה המוזיקלית של הופעות הבכורה של האלבום, והוא השיב: "סביר להניח שזה יהיה משהו אלקטרוני, מעורב עם הסגנון האמריקאי-מסורתי. תהיה גם השפעה של הת'ראש מטאל, דת' מטאל, בלאק מטאל ודום מטאל. [...] גם כשהמוזיקה פורצת החוצה, המבנה נשאר יציב, ממש כמו המוזיקה של System Of A Down".
Chemicals
ב-3 ביוני 2008, הלהקה הצהירה שבכוונה להוציא סינגל שני בשם "Chemicals", וב-8 ביוני, הסינגל היה זמין להאזנה ולהורדה מהרשת. ב-9 ביוני, יום לאחר שהסינגל עלה לרשת, הלהקה פרסמה קטע מהקליפ של השיר שעתיד לצאת כסינגל.
שירים נוספים
בהופעה החיה הראשונה של הלהקה, הלהקה ניגנה את אמצע השיר הנקרא Enemy, קטע "הפוגה", שהיה נהוג לנגנו גם בהופעות החיות של System Of A Down.
טריוויה
ניתן לראות במספר הבדלים בין גרסאות ההדגמה (Demos) לעותק הסופי של האלבום, והם:
קרטר הריסון
תולדות חייו
באותה שנה עבר הריסון לשיקגו משום שזיהה בה פוטנציאל גדול לפיתוח. בשנת 1875 נבחר לבית הנבחרים כנציג הדמוקרטי של מחוז קוק (אילינוי) וכיהן עד 1879. בשנה זו נבחר לראשונה לראשות העיר שיקגו, תפקיד אותו מילא עד 1887.
בית דג'ן (נפת שכם)
היסטוריה
במפקד 1922 שנערך על ידי שלטונות המנדט הבריטי, הייתה אוכלוסיית הכפר 487 מוסלמים, ובמפקד 1931 היא גדלה ל-548 מוסלמים אשר שכנו ב-118 בתים.
בעקבות מלחמת העצמאות, ולאחר הסכמי שביתת הנשק בתום מלחמת העצמאות של 1949, עברה בית דג'ן משליטה בריטית לירדנית.
ב-7 בספטמבר 2022 ניסה מחבל לחטוף נשק מחייל בכפר. החייל נאבק במחבל וירה באוויר. המחבל נפצע קל כנראה מכוויה של הנשק וטופל על ידי החיילים באזור.
סניטר
אטימולוגיה ומשמעויות נוספות
דוגמה נוספת לשימוש בתואר סניטר ניתנת בשיר "קונצרטינה וגיטרה" (מילים: נתן אלתרמן; לחן: סשה ארגוב; ביצוע: יונה עטרי ואילי גורליצקי):
אורבוטק
מוצריה של אורבוטק משפרים תשואה וייצור של יצרני מעגלים מודפסים (PCB), צגים שטוחים וגמישים (FPD), אריזה מתקדמת (AP), מיקרו-אלקטרו-מכניות (MEMS). כמו כן היא ספקית ראשית של מערכות אוטומטיות לבדיקות אופטיות וחשמליות (AOI) ורכיבים אלקטרוניים אחרים.
חיתוך (מכניקה)
כלי חיתוך
החומר הנפוץ ביותר בשימוש ללהבים הן מתכות שונות. מתכות הן חומר נוח לעיבוד, וחלקן בעלות חוזק מכני רב, ולכן מתאימות לחיתוך.
אורבוטק
היסטוריה
שתי החברות עסקו בתחום ציוד הבדיקה למעגלים מודפסים ובמשך השנים הייתה התחרות בין שתיהן כה חריפה, עד ששתיהן חוו הפסדים. לבסוף, בשנת 1992, מוזגו שתי החברות לאחת.
חיתוך (מכניקה)
כלי חיתוך
בנוסף לכלי חיתוך ידניים, האדם ייצר מכונות חיתוך מאז העת העתיקה. מסורים הופעלו באמצעות גלגל מים, ולאחר המהפכה התעשייתית הופעלו כלי חיתוך גם באמצעות קיטור ומאז ראשית המאה ה-20 גם במנועים חשמליים.